Nhar l- Erbgħa , 16 ta' Ġunju 2010 , il- Kumitat tal- Għaqda Poeti Maltin iltaqa' informalment mal- poeta u artist Malti - Awstraljan Manwel Cassar ( Melbourne ) u s- Sinjura tiegħu . Matul din il- laqgħa kienu preżenti l- President tal- Għ . M . , Alfred Massa , is- Segretarju , Charles Magro , il- viċi - President , Patrick Sammut , il- P . O . , Miriam Ellul , u l- Uffiċjal għar- Relazzjonijiet Lilhinn minn Xutna , Emmanuel Attard Cassar . Alfred Massa sostna li l- Għaqda Poeti Maltin kienet kuntenta li ltaqgħet ma' poeta - artist bħal Manwel Cassar li hu attiv ukoll fil- Grupp Letteratura Maltija fl- Awstralja , imma anki membru tal- Għ . Laqgħat bħal dawn jgħinu biex tikber ir- rabta bejn il- kittieba Maltin li jgħixu daqstant ' il bogħod minn xulxin . Alfred Massa ppreżenta lil Manwel Cassar żewġ antoloġiji poetiċi multilingwi maħruġin mill- Għaqda Poeti Maltin . Min- naħa tiegħu l- poeta u artist Malti - Awstraljan sostna li se jwassal il- messaġġ tal- Għaqda Poeti Maltin lill- Grupp Letteratura Maltija . Qal ukoll li fl- Awstralja hemm għatx kbir għall- ktieb Malti u li x- xandara Maltin fl- Awstralja mhux l- ewwel darba li qraw xogħlijiet bil- Malti minn Malta waqt il- programmi tagħhom . Fl- aħħar parti tal- Laqgħa dawk preżenti qraw xi versi bil- Malti miktubin mill- pinna tagħhom stess . Anki Manwel Cassar qara xi poeżiji minn tiegħu li kiteb reċentement .